Aixa Taymur

Aixa Taymur (Kairo, Egipto, 1840 - ibidem, 1902) egiptoar ekintzaile sozial, poeta, nobelagile eta feminista izan zen. Egiptoko feminismoaren amatzat jotzen da. Bere idatziekin idazle feministen ondorengo belaunaldiak inspiratu zituen.Booth, M. (2013). "Locating Women's Autobiographical Writing in Colonial Egypt". Journal of Women's History. 25 (2): 36-60 https://www.pure.ed.ac.uk/ws/files/14539846/Locating_Women_s_Autobiographical_Writing_in_Colonial_Egypt.pdf 

 Ibilbidea 
Aixa Taymur Kairon (Egipto) jaio zen 1840an. Poeta eta saiogilea izan zen eta emakumeen hezkuntzaren alde egin zuen. Arabierazko feminismoaren sortzailetzat jo izan da.Booth, Marilyn (2017-10-26). Hassan, Waïl S. (ed.). "Women and the Emergence of the Arabic Novel". The Oxford Handbook of Arab Novelistic Traditions.

Isma'il Pasha Taymourren alaba zen, jatorri turkiar eta kurdua zuena eta Egiptoko gobernuko funtzionario gisa aritu zena. Ama zirkasiarra zuen eta aske utzitako esklabua zen.Booth, Marilyn (2017-10-26). Hassan, Waïl S. (ed.). "Women and the Emergence of the Arabic Novel". The Oxford Handbook of Arab Novelistic Traditions. https://academic.oup.com/edited-volume/28101/chapter-abstract/212190401?redirectedFrom=fulltext&login=false 

Aixa Taymur oso gazte zela hasi zen turkieraz, arabieraz eta persieraz hezten etxean, aitaren laguntzaz. Koranari eta islamiar legeei buruz ere ikasi zuen. Gero, bere anaia hezten lagundu zuen. 

Orduan hasi zen poesia persieraz, arabieraz eta turkieraz konposatzen, literatur molde tradizionalak eta metaforak erabiliz bere sentimenduak adierazteko. 14 urterekin ezkondu ondoren Istanbulera joan zen eta idazteari utzi zion. Baina bere senarra (Mahmud Bey al-Islambuli turkiarra), alaba eta aita hil ondoren, Egiptora itzuli eta idazketari ekin zion berriro ere, hori baitzen benetan gustatzen zitzaiona. Orduan hasi zen emakumeen eskubideei buruz idazten. 

Taymurren prosa eta poesia erabakigarriak izan ziren emakumeek Egiptoko gizartean zuten posizioa aldatzeko. Bera etxean hezia izan zenez, emakumeak etxean giltzaperatuta edukitzearen kontra idatzi zuen. Ondorengo idazle feminista egiptoarrak ere inspiratu zituen.

1892an Mir'at al-ta'ammul fi al-umur lana argitaratu zuen, eta Korana berrinterpretatu zuen, ez zela hain patriarkala esanez eta irakurketa tradizionalei aurre eginez.Mervat Fayez Hatem, Literature, gender, and nation-building in nineteenth-century Egypt: the life and works of ʻAʼisha Taymur, Literatures and cultures of the Islamic world (Basingstoke: Palgrave Macmillan, 2011), 8. orrialea

Bere anaia ere idazlea izan zen, Ahmed Taymour. Alaba bakarra izan zuen.

Kairon hil zen 1902an.

 Erreferentziak 

 Kanpo estekak 

Kategoria:Egiptoarrak
Kategoria:Feminista musulmanak
Kategoria:Emakume idazleak
Kategoria:Egiptoko idazleak
Kategoria:Egiptoko feministak